Aanduider

duimnael|Kleure van die universele aanduider
'n **Aanduider**, ** aanwyser** of **índikator** is 'n stof of 'n toestel wat as hulpmiddel gebruik word om die voortgang van 'n chemiese reaksie dop te hou.

Sommige aanduiders is uit die daaglikse lewe reeds bekend. Voorbeelde is rooikool, swart tee en sommige aartappel-kultivars wat pers of blou is. Hulle kleur verander as 'n mens iets suurs soos suurlemoensap of iets basies soos bakpoeier byvoeg. Rooikool word helder rooi met iets suurs, maar blouerig met iets basies; pers aartappels doen dieselfde. Swart tee verkleur van bruinerig tot ligrooi met lemoensap. Kurkuma is geel, maar op 'n eier wat gebak word, kleur dit rooi.

Hierdie is voorbeelde van pH-aanduiders, maar daar is ook stowwe wat baie ander reaksies verraai. Aanduiders is voorbeelde van chromogeniese reagense. Hulle sluit die verskillende soorte chemikalieë in wat gebruik word as pH-aanduiders (vir beide waterige en nie-waterige stelsels), redoks-aanduiders, metaal-aanduiders. Dit is gewoonlik veranderinge in kleur gee, maar ook in fluoressensie of luminesensie, en reagense wat gebruik word vir visuele en/of absorptiometriese kolorimetrie.

Redoksaanduiders sluit indofenole in: byvoorbeeld 2,6-dichloorfenolindofenol; asienkleurstowwe soos die bekende tiasienkleurstof metileenblou; indigo karmyn en ander indigo afgeleides; afgeleides van difenylamien insluitend difenylamien-4-sulfonsuur en variamienblou; en die 1,10-fenantrolien-ysterhoudende kompleks.

### Sterilisasie
Chemiese aanduiders word in alle vorme van sterilisasieprosesse gebruik, insluitend: stoom, waterstofperoksied en etileenoksied om die riglyne en vereistes te volg vir monitering van steriliteitsversekering.
### Lugontleding
Chemiese aanduiderbuise, wat nie-instrumentele tegnologie gebruik, word wyd gebruik vir die ontleding van werkpleklug. Verseëlde glasbuise word gevul met 'n reagens wat spesifiek sensitief is vir 'n teikengas/damp. As die teikengas teenwoordig is in 'n lugmonster wat deur die buis getrek word, sal 'n kleurverandering in die reagenslaag van die buis plaasvind wat afhang van die kontaminant se konsentrasie. Die monster word getrek deur óf 'n handsuierpomp óf 'n battery-aangedrewe gemotoriseerde pomp. Daar is 'n wye reeks verskillende buise, spesifiek vir verskillende verbindings of groepe verbindings, en met verskillende effektiewe konsentrasiereekse. Die chemie waarop staatgemaak word om die kleurveranderinge in die buise te bewerkstellig, is spesifiek vir die individuele verbindings en die reaktiewe reagens. Byvoorbeeld, die Draeger-buis vir stireen is gebaseer op die reaksie van stireen met formaldehied in die teenwoordigheid van swaelsuur om 'n rooibruin gekleurde vlek in die buis te vorm.
### Biologiese mikroskopie
Fluoresserende pH-aanduiders is 'n uitstekende keuse vir die bepaling van intrasellulêre pH (pHi). Vir pHi-monitering met behulp van fluoressensiemikroskopie of ander benaderings wat staatmaak op opsporing deur selfluoressensie, is 'n verskeidenheid organiese kleurstowwe beskikbaar wat pH-afhanklike optiese eienskappe vertoon. Die volgende is 'n paar voorbeelde van opties aktiewe molekulêre aanduiders wat gereeld vir intrasellulêre pH-waarneming gebruik word: 6-karboksifluoresceïen, 1,4-dihidroksiftalonitril, boordipirrometeen (KBH-01), 2',7'-bis-(2-karboksietiel)-5-(en-6)-karboksifluoresceïen, 8-hidroksipireen-1,3,6-trisulfonsuur (HPTS)1, seminaftorodafluor (SNARF)/seminaftofluoresceïen (SNAFL) kleurstowwe ens.

## Beeldgalery

TurmericAcidBase.jpg|Borrie word rooi met 'n basis
Phenolphthalein indicator.webm|Fenolftaleïen verbleek met suur

## Kyk ook
* Fenolftaleïen

## Verwysings